Den 5. juli 1969, klokka 00.40 ble Vallejo Police Department ringt opp av en mann som sa: «Jeg ønsker å rapportere et mord. Hvis dere går en mile [=1609 meter] øst på Columbus Parkway vil dere finne noen unger i en brun bil. De ble skutt med en ni-millimeter Luger. Det var også jeg som drepte de barna i fjor. Farvel.» Politiet sporet telefonen til en telefonkiosk på en bensinstasjon på Springs Road and Tuolumne. Dette er litt under en halv kilometer fra Ferrins hjem, og kun et par kvartaler unna Vallejo Police Department.